Schizophrenia

Le schizophrenia es un diagnose psychiatric que se
utilisa pro personas con un gruppo de disordines mental chronic e
grave, characterisate sovente per conductas que resulta anormal pro
le communitate e per symptomas como "hallucinationes, delirios,
communication disorganisate, (...) motivation reducite e obtusitate
affective"Chant, D; Welham, J; McGrath, J (maio de 2005). «A Systematic Review of the Prevalence of Schizophrenia». PLoS Med (in anglese) 2 (5): e141. doi:10.1371/journal.pmed.0020141. PMC 1140952. . Consultate le 2 de julio de 2015.. Le schizophrenia causa etiam un cambio sustenite in
varie aspectos del functionamento psychic del individuo,
principalmente del conscientia del realitate, e un disorganisation
neuropsychologic plus o minus complexe, specialmente del functiones executive, que mena a un difficultate pro mantener conductas motivate e dirigite a scopos, e significative dysfunction social.

Le concepto de schizophrenia habeva un initio historic
con le termino: "dementia precoce" de Bénédict Morel in le
medietate del seculo XIX. In 1898 Emil Kraepelin separava in le dementia
precoce varie disordines como le hebephrenia e le catatonia.
Precisemente, debite al possibilitate de multiple combinationes de
symptomas, se ha suggerite que le schizophrenia esserea varie
disordines e non un sol; por iste motivo, Eugen Bleuler, quando
ille concipeva le nomine in 1908, ille prefereva usar le plural:
schizophrenias pro referer se a iste pathologia. Actualmente
le Manual Diagnostic e Statistic del Disordines Mental distingue
cinque variantes o sub-typos in le schizophrenia, dum que le
Organisation Mundial del Sanitate distingue septe sub-typos. Del
altere latere, il existe un ample varietate de modellos categorial e
dimensional que tracta de abbordar et explorar le symptomas del
schizophrenia e su diagnose. 

Le symptomas del schizophrenia sole comenciar in adultos
juvene e approximatemente 0,4-0,6% del population es affectate.
Le diagnose se basa super le experientias que relata le patiente ipse
e le conducta viste per le examinator. Se sole considerar que omne
typo de exploration o proba psychometric o de psychopathologia
precisa un information detaliate re su sphera de application e
objectivos, e le obtention previe de un consentimento per le
patiente. Il non existe actualmente probas de laboratorio diagnostic
del schizophrenia e necun del symptomas es pathognomonic o exclusive
de iste infirmitate, lo que impedi un diagnoste correcte.

In le patientes schizophrenic, se ha detectate
dysfunction del systemas de neurotransmissores e anormalitates
anatomic cerebral, assi como anormalitates del systema immunitari.
Nonobstante, il non se cognosce con certitude le causas del
schizophrenia. Le studios suggere que le principal factores de risco
son le predisposition genetic e factores perinatal. Etiam, alcun
circumstantias socio-ambiental, le augmento del etate del parentes,
certe medicamentos e le uso recreative de drogas pare provocar o
pejorar le symptomas. In un subgruppo de patientes schizophrenic, le
infirmitate celiac o un anormalitate in le absorption intestinal,
poterea esser causante del disveloppamento del schizophrenia. 

Illo appare in le 1% del population mundial, il es
affectate un 30%-40% del personas sin domo. Le prevalentia in le
paises considerate como minus disveloppate es significativemente
minor. 

Le tractamento pharmacologic de prime linea son le
medicamentos antipsychotic, que fundamentalmente actua supprimente le
activitate del dopamina. Le doses del antipsychoticos empleate son
generalmente plus basse que in le prime decades de su uso. Le
psychotherapia e le rehabilitation professional e social son anque
importante. In casos plus grave, ubi il ha risco por le patiente ipse
e por alteres circum ille, il pote esser indicate un hospitalisation involuntari, ben que le sojorno hospitalari es minus frequente e dum periodos plus curte que in tempores passate.     

 Referentias